tomron87/hebrew-wikipedia-sentences-corpus huggingface dataset:
המקנה היה עיקר רכושו של הנווד בימי קדם, וחשיבותו הייתה רבה גם ביישוב החקלאי הקבוע.
במלחמות המתוארות במקרא פירטו רשימות השלל את מספר בהמות המקנה שנלקחו מן האויבים.
מְגדְלֵי צאן ובקר נקראים "אנשי מקנה", "יושב אוהל ומקנה".
הביטוי הכולל "מקנה" מופיע פעמים רבות בסיפורי התורה: בסיפורי האבות (בספר בראשית), בתקופת המגורים במצרים (בספר שמות), ובזמן יציאת מצרים (בספר שמות, במדבר ועוד).
פול מקנזי קרוק הוא שחקן וקומיקאי אנגלי.
קרוק הוא כוכב קומדיית המצבים הבריטית "המשרד" וסדרת סרטי "שודדי הקאריביים".
קרוק נולד בעיירה במחוז קנט, דרום מזרח אנגליה.
הוא בנם של שילה, מנהלת בית חולים, ושל מייקל קרוק, עובד בחברת התעופה "בריטיש איירווייז".
קרוק נאלץ לעבור בתור ילד טיפול הורמונלי עקב אי סיפוק הורמון גדילה לגופו.
הוא גדל והתחנך בעיירה דארפורד, שם גם עסק מגיל צעיר בתיאטרון.
מתגורר כיום עם אשתו ושני ילדיו בפרבר מיוסוול היל שבצפון לונדון.
קרוק החל את דרכו בתוכנית הסאטירה הלילית "מופע ה-11 בלילה", בה הופיע לצד קומיקאים כגון סשה ברון כהן במספר פרקים.
בשנת 2001 קיבל קרוק את תפקיד גארת' קינאן, עוזרו התמהוני של איש המכירות טים קנטרברי, בסיטקום הבריטי המצליח "המשרד".
התפקיד שביצע בשלוש עונותיה של הסדרה פרסם אותו לראשונה; בעקבותיו היה מועמד לפרס פריצת השנה בטקס פרסי הקומדיה הבריטית.
קרוק התפרסם ברחבי העולם בזכות הופעות קומיות בתפקיד משני, בתור הפיראט ראגטי בעל העין התותבת, בשלושה מסדרת סרטי "שודדי הקאריביים".
קרוק גילם את סדרן התיאטרון במלודרמה הביוגרפית "למצוא את ארץ לעולם לא".
בעיבוד הקולנועי למחזה "הסוחר מוונציה" גילם את לנסלוט גובו, משרתו הטיפש של המלווה בריבית היהודי שיילוק (אל פצ'ינו).
קרוק הופיע גם בקומדיית המיסטיקה התקופתית "האחים גרים למבוגרים בלבד", בתור הידיק עוזרם של האחים גרים.
בשנת 2008 שיחק בפנטזיה הספרותית "עיר הגחלת", לאחר מכן במערבון האקשן "סולומון קיין" משנת 2009 ובדרמה המוזיקלית "סקס סמים ורוקנרול" משנת 2010.
שודדי הקאריביים: קללת הפנינה השחורה (2003)
חיי המין של אנשי תפוחי האדמה (2004)
שודדי הקאריביים: תיבה של איש מת (2006)
שודדי הקאריביים: סוף העולם (2007)
רוצה להיות כוכבת פורנו (2007)
מזג אוויר עליז לחתונה (2012)
מקנזי כריסטין פוי היא שחקנית אמריקאית.
פוי התחילה לדגמן בגדי ילדים בגיל שלוש עבור ראלף לורן, גרנט היל וגאס.
לאחר מכן דגמנה עבור החברות מאטל, חברת וולט דיסני, תאגיד טארגט, מונליזה, טלבוטס וגאפ.
כן הופיעה בפרסומות לבורגר קינג, קול'ס, בלקברי, קומקאסט ופנטאן.
הופיעה הופעות אורח במספר תוכניות טלוויזיה, כגון "עד המוות" ("Till Death"), "הוואי חמש-אפס" ו"פלאש פורוורד".
תפקידה הראשי הראשון בסדרת הטלוויזיה היה ב-2012 ב-"R.L.
פוי ידועה בעיקר בזכות תפקידה כרנסמי קאלן, בתם של אדוארד קאלן ובלה סוון בסרטים "דמדומים 4: שחר מפציע - חלק 1" ו"דמדומים 4: שחר מפציע - חלק 2".
ב-2014 שיחקה את דמותה הצעירה של מרפ בסרט "בין כוכבים" וב-2015 דיבבה את הילדה הקטנה בסרט "הנסיך הקטן".
ב-2018 שיחקה בתפקיד הראשי בסרט "מפצח האגוזים וארבע הממלכות".
שנה סדרה תפקיד הערות 2009 עד המוות ילדה קטנה פרק: "No Complaints" 2010 פלאש פורוורד קייטי ארסקין פרק: "Blowback" הוואי חמש-אפס לילי וילסון פרק: "Ho'apono" 2012 שעה מכושפת נטלי / ג'ורג'יה לומין 2 פרקים
סר מקנזי בוול היה עיתונאי ופוליטיקאי קנדי שכיהן כראש ממשלת קנדה, החמישי במניין מאז איחוד קנדה, בין השנים 1894–1896.
בוול נולד בריקינגהול שבמחוז סאפוק, אנגליה.
ב-1832 היגרו הוא ומשפחתו לבלוויל שבאונטריו.
שנתיים לאחר הגעתם מתה אמו.
בשנות נעוריו המוקדמות הועסק בוול כשוליה בבית הדפוס של העיתון המקומי, Belleville Intelligencer וכ-15 שנים לאחר מכן הוא היה לבעליו.
ב-1867 לאחר איחוד קנדה הוא נבחר לבית הנבחרים של קנדה מטעם המפלגה השמרנית.
ב-1878 הצטרף בוול לקבינט ושירת תחת שלושה ראשי ממשלה: ג'ון אלכסנדר מקדונלד, ג'ון אבוט וג'ון תומפסון.
בוול החזיק במושבו בבית הנבחרים ברציפות במשך 25 שנים, גם במהלך תקופת שלטון המפלגה הליברלית בשנות השבעים של המאה ה-19. ב-1892 התמנה בוול כחבר בסנאט ובשנה שלאחר מכן הוא היה למנהיג סיעת הממשלה בסנאט.
בדצמבר 1894 מת באופן פתאומי ראש הממשלה, ג'ון תומפסון כשהוא בן 49. המושל הכללי של קנדה, הלורד אברדין מינה את בוול להחליפו, בשל מעמדו כחבר הקבינט הבכיר ביותר.
הבעיה העיקרית שניצבה בפני בוול במהלך כהונתו כראש הממשלה הייתה סוגיית בתי הספר של מניטובה.
בעקבות ניסיונותיו לפשר את חברי מפלגתו המתנכרים, לאחר ההתקוממות בקרב חברי הקבינט בראשית 1896, הוא נאלץ להתפטר והוחלף בצ'ארלס טאפר.
בוול המשיך לכהן כחבר הסנאט עד למותו בגיל 93, אך הוא לא כיהן שוב בתפקיד ממשלתי.
בסך הכול הוא כיהן כחבר הפרלמנט של קנדה במשך 50 שנה.
בוול נולד בכפר ריקינגהול (Rickinghall) שבאנגליה לאביו ג'ון בוול ולאמו אליזבת לבית מרשל.
ב-1832 היגרה משפחתו לבלוויל שבקנדה העלית, שם הוא הועסק כשולייה בבית הדפוס של העיתון המקומי Belleville Intelligencer.
הוא עשה חיל כפועל דפוס וכעורך בעיתון ולימים היה לבעליו.
הוא היה חבר בבונים החופשיים, אך גם חבר ב"מסדר אורנג' (Orange Order), והיה לנשיא הגדול (Grandmaster) של מסדר אורנג' בצפון אמריק הבריטים בין השנים 1870–1878. בשנת 1847 הוא נשא לאישה את הרייט מור ויחד הם הביאו לעולם חמישה בנים וארבע בנות.
בוול נבחר לראשונה לבית הנבחרים של קנדה ב-1867 כחבר המפלגה השמרנית מטעם מחוז הבחירה של צפון הייסטינגז, אונטריו.
הוא המשיך להחזיק במושב זה עבור מפלגתו גם לאחר שהם נפלו מהשלטון בינואר 1874 בעקבות "השערורייה הפסיפית".
ב 1878, כששבו השמרנים לשלטון, הצטרף בוול לקבינט כשר המכס.
ב-1892 הוא היה לשר המיליציות וההגנה והמשיך להחזיק במושבו בבית הנבחרים במשך 25 שנים.
כאיש מנהל מוכשר וחרוץ, המשיך בוול לכהן בקבינט כשר המסחר, תיק שנוצר אז, וזאת לאחר שהוא מונה באותה שנה כחבר בסנאט.
ביקורו באוסטרליה ב-1893 הוביל לוועידת המנהיגים הראשונה של מושבות בריטניה שנערכה באוטווה ב-1894. ב-31 באוקטובר 1893 הוא היה למנהיג סיעת הממשלה בסנאט.
בדצמבר 1894 מת באופן פתאומי ראש הממשלה, סר ג'ון תומפסון ובוול, כבכיר חברי הקבינט, מונה להחליפו על ידי המושל הכללי.
לפיכך הפך בוול לאחד משני ראשי ממשלת קנדה, לאחר ג'ון אבוט, שכיהן בתפקידו בעודו משמש כחבר בסנאט ולא בבית הנבחרים.
כראש הממשלה התמודד בוול עם סוגיית בתי הספר במניטובה.
בדיון משפטי נוסף קבעה הוועדה השיפוטית שלפרלמנט הפדרלי יש את הסמכות לכפות על מניטובה בחקיקה את החזרת המימון שבוטל.
בוול וקודמיו בתפקיד נאבקו לפתור את הבעיה שפילגה את המדינה, את הממשלה ואף את חברי הקבינט שלו.
בנוסף, הוא כשל בטיפולו בסוגיה עקב חוסר ההחלטיות וחוסר היכולת שלו כסנאטור, לקחת חלק בדיונים בבית הנבחרים.
בוול גיבה את הצעת החוק שאילצה את מניטובה להשיב את המימון לבתי הספר הדתיים, אך לאחר מכן הוא דחה את צעדו זה בשל התנגדות בקרב חברי הקבינט.
בשל הקיפאון שנכנסה אליו הממשלה, החליטו חברי הקבינט שבוול בלתי כשיר להנהיג וכפו עליו להתפטר.
שבעה שרים הגישו את התפטרותם וסיכלו את מינוים של מחליפיהם.
אף על פי שבוול גינה את השרים המורדים כ"קן של בוגדים", היה עליו להיעתר לדרישה להתפטר.
לאחר עשרה ימים, בעקבות התערבותו של המושל הכללי בשמו של בוול, נפתר המשבר הממשלתי ונראה היה שהעניינים חוזרים למסלולם כאשר שישה מהשרים המתפטרים חזרו בהם, אך באופן מעשי מי שהנהיג את הממשלה היה צ'ארלס טאפר, שהצטרף לקבינט באותה עת ומילא את מקומו של השר השביעי.
טאפר, שהיה הנציב העליון (שגריר) של קנדה בבריטניה, נקרא על ידי קושרי הקשר להחליף את בוול.
בסיום מושב הפרלמנט הגיש בוול רשמית את התפטרותו והוחלף על ידי טאפר.
בוול המשיך לכהן כחבר הסנאט וכיהן כמנהיג סיעת השמרנים עד 1906 ולאחר מכן כיהן כחבר הסנאט מן השורה עד למותו ב-1917 וכיהן ברצף של 50 שנה כחבר בפרלמנט של קנדה.
מקנזי בוול מת מדלקת ריאות בבלוויל, 17 ימים לפני יום הולדתו ה-94. הוא נקבר בבית הקברות המקומי.
בטקס הלוויה שלו הייתה נוכחות מלאה של חברי מסדר אורנג', אך לא של אף אחד מחברי הממשלה שכיהנה אז או חברי ממשלות קודמות.
ב-1945 הוכנס בוול לרשימת האישים בעלי החשיבות הלאומית של קנדה.
ב-1954 הוציא הדואר הקנדי בול עם דמותו, כחלק מסדרת בולים לזכר ראשי הממשלה.
עד 2017 היה בוול ראש ממשלת קנדה היחידי שלא פורסמה אודותיו ביוגרפיה באורך מלא על חייו ועל הקריירה שלו.
באתה שנה פורסם ספרה של ההיסטוריונית בסטי דיואר בויס "ראש הממשלה במקרה" (The Accidential Prime Minister).
הספר יצא לאור לרגל מאה שנה למותו של בוול.
בוייס הלכה לעולמה עשר שנים לפני כן ולא זכתה לראות את ספרה יוצא לאור.
מַקְלֵף או קולפן הוא כלי מטבח המשמש לקילוף ירקות ופירות.
הכלי בעל ידית העשויה לרוב פלסטיק אך גם עץ או מתכת, ובחלקו העליון של הכלי להב מתכת המשמש לקילוף הקליפה של הפרי או הירק.
הכלי משמש בעיקר לקילוף ירקות קשים כגון מלפפונים, גזרים ותפוחי אדמה ופירות קשים כגון תפוחי עץ ואגסים.
קולפן עשוי גם לשמש להכנת עיטורי מזון, כגון סלילי קליפת פרי הדר כעיטורי קוקטייל.
הקילוף בקולפנים ידיים מתבצע על ידי העברת הקולפן לאורך הפרי או הירק, ולאחר מכן סיבובו של הפרי והירק על מנת לקלף רצועה נוספת מהקליפה.
בצורה זו מקלפים בכל מעבר רצועה אחת (לרוב ברוחב של כסנטימטר אחד), דבר הדורש מספר מעברים לרוחבו של הפרי או הירק כתלות בעוביו.
בקולפן מסוג לנקשייר (Lancashire), בקולפן אוסטרלי ובקולפן צרפתי מסוג "אקונום" (Econome), הסכין מהווה המשך לידית, בדומה לסכין מטבח רגילה.
על מנת לעשות שימוש בקולפן זה יש להטות את הקולפן על מנת שיהיה ניצב לירק.
בקולפן בצורת האות Y, הסכין נמצא בין שתי זרועות האות Y, והקילוף מתבצע כאשר הקולפן מקביל לירק או הפרי ולא בניצב לו.
בקולפן שווייצרי מסוג "גצה" (götze), ניתן לקלף את הפרי/ירק מלמטה למעלה וגם מלמעלה למטה, זאת בזכות השן השווייצרית הכפולה.
בקולפן ניצב, הקולפן מונח על השולחן, והפרי או הירק מסובבים באמצעות ידית, כאשר הסכין מהווה חלק מהמתקן המוצב.
מקלען אוויר היה איש צוות אוויר שהיה אחראי על תפעול מקלעים ותותחים במטוס.
עד שנות החמישים של המאה ה-20, במיוחד בתקופת מלחמת העולם השנייה, במטוסים גדולים שהיו חמושים במספר מקלעים ותותחים, היה צורך באנשי צוות שיתפעלו את אלה.
לדוגמה במטוס B-17 מבצר מעופף, היו 13 מקלעי 0.5 בראונינג.
חלקם הופעלו על ידי נווט, מטילן, מהנדס טיסה ואלחוטן, ואת השאר הפעילו ארבעה מקלענים.
לאחר שמקלעים הפכו לאוטומטיים והמטוסים מתקופת מלחמת העולם השנייה הוצאו מהשירות, התבטל הצורך במקצוע מקלען אוויר.
מקלעני אוויר בחיל האוויר הישראלי, היו בוגרי קורס טיס, במסגרת טייסת נמ"א (נווטים, מקלענים/מטילנים, אלחוטנים).
בסיום הקורס קיבלו החניכים דרגת סגן משנה וכנפי איש צוות אוויר שבמרכזן כוונת.
ערב מבצע קדש, שירתו בחיל האוויר שישה מקלעני אוויר במטוסי B-17 ומקלען אחד במטוס תובלה אחר.
ב-1958 הוצאו מטוסי ה־B-17 משרות חיל האוויר ומקצוע המקלען בוטל.
מקלעני האוויר הידועים בתולדות חיל האוויר הם תת-אלוף שעיה לָזַרסון וצבי אבידרור, מוותיקי טייסת הפטישים.
מקמילן TAC-338 הוא רובה צלפים אמריקאי בקליבר 0.338 לפואה מגנום.
הרובה תוכנן ומיוצר על ידי חברת נשקי מקמילן והוא חלק ממשפחת רובי צלפים המתבססת על מקמילן TAC-300. הרובה נחשב למדויק ביותר בטווחים ארוכים ויכול לפגוע בדיוק של כחצי דקת קשת בטווחים של עד 1600 מטר.
בשל ביצועיו הרובה יקר מאוד ולכן נמצא בעיקר בשימושם של כוחות מיוחדים.
רובה המקמילן TAC-338 נמצא בשימוש מספר צבאות אך עיקר תהילתו באה עקב היותו רובה הצליפה לטווח רחוק של יחידת אריות הים (Navy SEALs), יחידת העילית של חיל הים האמריקאי.
המקמילן TAC-338 היה רובה הצלפים העיקרי של הצלף המעוטר וגיבור המלחמה האמריקאי כריס קייל, שבעזרתו רשם את רוב ההריגות שלו מתוך 160 הריגות בצליפה שנזקפו לזכותו במלחמת עיראק, כולל צליפה אחת בה הרג מחבל מטווח 1920 מטר (2100 יארד).
רובה המקמילן TAC-338 נמצא בשימוש גם בכוחות המיוחדים של ישראל.
מקנזי פרנסס זיגלר היא רקדנית, זמרת, דוגמנית ושחקנית אמריקאית.
היא הופיעה כילדה במשך 6 שנים בתוכנית הריאליטי "רקדניות קטנות", לצד אחותה הגדולה, הרקדנית והשחקנית מאדי זיגלר.
הקריירה המוזיקלית של זיגלר החלה עם אלבום האולפן הראשון שלה, Mack Z, שיצא בשנת 2014. בשנת 2018 היא הוציאה את אלבום האולפן השני שלה, Phases.
היא הצטרפה לזמר ג'וני אורלנדו בסיבובי הופעות משותפים בצפון אמריקה ובאירופה, והוציאה מספר סינגלים נוספים איתו לצד יצירות סולו.
בשנים 2017 ו-2018 היא ערכה סדנאות ריקוד באוסטרליה ובניו זילנד יחד עם אחותה.
בנוסף, היא דגמנה עבור פולו ראלף לורן.
אלבומה השלישי, Biting My Tongue, יצא בשנת 2024. מאוחר יותר באותה שנה הצטרפה למארק אמבור בסיבוב ההופעות שלו, "Rockwood Tour".
בנוסף להופעתה ב"רקדניות קטנות", זיגלר השתתפה גם בסדרות טלוויזיה נוספות, ביניהן הסיטקום: "ניקי, ריקי, דיקי ודון".
בין השנים 2018 ל-2020 היא כיכבה בדרמת התיכון של Brat TV בשם "Total Eclipse".
נכון לספטמבר 2025, צברה זיגלר יותר מ־14 מיליון עוקבים באינסטגרם, 23 מיליון עוקבים בטיקטוק, 3 מיליון מנויים ביוטיוב, ומיליון עוקבים בטוויטר.
זיגלר נולדה בפיטסבורג, פנסילבניה, להורים מליסה זיגלר-ג'יסוני וקורט זיגלר, וגדלה בעיר מאריסוויל, פנסילבניה.
היא ממוצא פולני, איטלקי וגרמני.
הוריה התגרשו כשהייתה בת שש לאחר פשיטת רגל ב-2009. אמה נישאה מחדש בשנת 2013. לזיגלר אחות גדולה, מאדי, שגם היא רקדנית ושחקנית, וכן שני אחים חורגים מצד אביה ושני אחים חורגים נוספים מצד אמה.
היא החלה לרקוד בגיל שנתיים בסטודיו לריקוד של אבי לי מילר בפיטסבורג.
בשנת 2014 זיגלר עברה ללמוד בחינוך ביתי יחד עם אחותה, מאדי, כדי שיהיה להן יותר זמן לרקוד בסטודיו.
מלבד קריירת הריקוד שלה, מדגמנת מקנזי ואחותה מאדי לחברות כמו "ראלף לורן".
מקנזי אף משמשת כפרזנטורית של החברה.
בשנת 2014 זיגלר החלה בקריירת שירה והוציאה אלבום פופ בשם Mack Z שהגיע למקום הראשון ברשימת הפופ ב-ITunes ולמקום שביעי ברשימת האלבומים ב-ITunes.
בסוף 2016 הוציאה את השיר "Day and night" עם ג'וני אורלנדו.
ב-2017 יצאה לסיבוב הופעות "Day And Night Tour" עם ג'וני אורלנדו.
במאי אותה שנה הצטרפה לאורלנדו ולצמד הבריטי Bars and Melody בסיבוב הופעות קצר בבריטניה.
באפריל 2017 שיחקה זיגלר בסדרה "total eclipse".
במאי 2017 הוציאה זיגלר את השיר "(Monsters (aka Haters", באוגוסט הוציאה את השיר "Teamwork" ובאוקטובר הוציאה את "Breathe".
ב-20 בנובמבר 2018 פרסמה אלבום שנקרא Phases.
ב-2018 הופיעה כזמרת חימום של סיבוב הופעות של להקת הבנים PREETYMUCH.
ב-24 ביולי 2019 הוציאה זיגלר את השיר "HOT".
ב־18 בדצמבר 2019 הוציאה זיגלר את השיר "Motives".
ב-24 ביוני 2020 הוציאה זיגלר את השיר "Exhale" בשיתוף עם הזמרת סיה.
זיגלר בדרך כלל רקדה עם קבוצה צעירה יותר מחוץ לתוכנית.
אחותה הגדולה מאדי קיבלה יותר שבחים מאמא שלהן ומאבי לי מילר אשר אמרה שהיא משווה בין יכולת הריקוד של מקנזי לזאת של מאדי כשמאדי הייתה בגילה של מקנזי.
בעונה השנייה היא זכתה במקום הראשון בתחרות הכלל ארצית עם הסולו שביצעה בשם "Killer Bee".
במהלך העונה הרביעית מקנזי עבדה על האלבום הראשון שלה, וצילמה קליפ בסטודיו ובביתה לשיר בשם "It's A Girl Party".
באחת התחרויות בעונה החמישית, אחותה, מאדי, זכתה במקום השני, ואילו מקנזי זכתה במקום הראשון בקטגוריית הסולו וגברה על אחותה "הבלתי מנוצחת".
קטע זה נחשב לאחד הקטעים הזכורים ביותר בעונה.
מאוגוסט 2020 ועד מאי 2023, זיגלר הייתה במערכת יחסים עם הזמר טאקודה דאבס.
+שנהפרויקטתפקידהערות2016–2011רקדניות קטנותעצמה2015, 2017ניקי, ריקי, דיקי ודוןלילי2 פרקים2018–הווהליקוי מלאקייסיסדרת רשת2021Let Us Inאייבי
מקנזי ריו דייוויס היא שחקנית ודוגמנית קנדית, אשר ידועה בעיקר בתפקידה בתור המתכנתת קמרון האו בסדרת הטלוויזיה האמריקאית "קוד שרוף" ברשת AMC.
דייוויס גם שיחקה בפרק "San Junipero" בסדרת המתח "Black mirror".
דייוויס נולדה בוונקובר, קולומביה הבריטית, קנדה, בתם של לוטה, מעצבת גרפית בריטית - ילידת דרום אפריקה, ולג'ון דייוויס, ספר מליברפול, אנגליה.
הוריה הם הבעלים של AG Hair - חברה למוצרי טיפוח לשיער.
דייוויס סיימה את לימודיה בבית הספר קולינגווד במערב ונקובר בשנת 2005 ולאחר מכן למדה באוניברסיטת מקגיל במונטריאול שבקוויבק.
לאחר מכן, למדה דייוויס משחק בבית הבובות השכונתי שבניו יורק.
החל משנת 2014 משחקת בתפקיד קמרון האו בסדרת הטלוויזיה "קוד שרוף".
כן שיחקה דייוויס בשנת 2014 בסרט הקומדיה "הדייט שהביך אותי" לצד זאק אפרון ואימוג'ן פוטס.
בשנת 2015 הופיעה בתפקיד מהנדסת נאס"א בסרט שובר הקופות "להציל את מארק וואטני", בבבימויו של רידלי סקוט, אשר מבוסס על הספר "לבד על מאדים" מאת אנדי ויר משנת 2011.
בשנת 2016 הופיעה בפרק סאן ג'וניפרו בסדרת הטלוויזיה "מראה שחורה".
בשנת 2017 שיחקה בסרט המדע הבדיוני שביים דני וילנב "בלייד ראנר 2049" לצד האריסון פורד וג'ארד לטו.
בשנת 2020 שיחקה בסרטה של קליאה דובאל "עונת השמחות" בדמותה של הרפר.
+שנהסדרהתפקידהערות2012I Just Want My Pants Backלוסיפרק: "Safety Nets"2014 - 2017קוד שרוףקמרון האותפקיד ראשי (4 עונות); 40 פרקים2016מראה שחורהיורקיפרק: "סאן ג'וניפרו"2017רגעים מתיםפטריסיהפרק: The Witness"2020Home Movie: The Princess Brideהנסיכה באטרקפפרק: "The Shrieking Eels"2021 - 2022תחנה אחת-עשרהקירסטן ריימונדמיני-סדרה
מקמאפיה היא סדרת טלוויזיה מסוגת הדרמה שנוצרה על ידי חוסיין אמיני וג'יימס ווטקינס שגם ביים.
הסדרה נוצרה בהשראת הספר מקמאפיה: פשע ללא גבולות (2008) שנכתב על ידי העיתונאי מישה גלני.
הסדרה נעשתה על ידי BBC בשיתוף פעולה עם רשת AMC וחברת Cuba Pictures ושודר בערוץ BBC החל מ-1 בינואר 2018.
בסדרה מככב ג'יימס נורטון כאלכס גודמן, צעיר לונדוני, בן לאב רוסי שנמשך עמוק אל תוך עולם הפשע המאורגן.
אלכס מנסה לחיות את חייו בניסיון להימלט מהצל של העבר הפלילי של אביו – שהיה בקשרים עם המאפיה הרוסית.
הוא בונה את העסק הלגיטימי שלו יחד עם ארוסתו רבקה, אך כשהעבר של משפחתו חוזר לאיים עליהם, אלכס נאלץ לבחון מחדש את עולם הערכים שלו כדי להגן על אלה שהוא אוהב.
מה שמתחיל כסיפור של הישרדות ונקמה הופך לסיפור אופייני של מאבקו של אדם נגד פיתיונות השחיתות בעולם המודרני ובתוך עצמו.
ג'יימס נורטון – אלכס גודמן
דייוויד סטראתיירן – סמיון קליימן
ג'ולייט ריילנס – רבקה הרפר, ארוסתו של אלכס
אלכסיי סרבריאקוב – דמיטרי גודמן, אביו של אלכס
מריה שוקשינה – אוקסנה גודמן
פיי מרסיי – קטיה גודמן, אחותו של אלכס
אושרי כהן – ג'וזף, שומר ראש
דייוויד דנסיק – בוריס גודמן
קיריל פירוגוב – איליה פיודורוב
מראב נינידזה – ואדים קליאגין
קארל רודן – קארל בנש
צ'או בלאט – אנטוניו מנדז
נוואזודין סידיקואי – דילי מחמוד
מריה מאשקובה – מאשה פופובה
אנה לבאנובה – נטשה קליאגינה
BBC הכריזה על תחילת העבודה על הסדרה באוקטובר 2015. באפריל 2016 לוהק ג'יימס נורטון לתפקיד הראשי ולבימוי הסדרה נשכר ג'יימס ווטקינס.
לתפקיד הוריו של הגיבור לוהקו השחקנים הרוסיים אלכסיי סרבריאקוב ומריה שוקשינה, יחד עם דייוויד סטראתיירן לתפקיד קליימן, איש עסקים ישראלי, שהוכרז על ליהוקו בנובמבר 2016.
צילומי הסדרה נערכו בלונדון, קרואטיה, קטר, מומבאי, קהיר, בלגרד, בליז סיטי, איסטנבול, תל אביב ובאתרים כמו לנקסטר האוס, מוזיאון ויקטוריה ואלברט ובחצי האי ערב ומוסקבה.
תקציב כל פרק עומד על כמה מיליוני ליש"ט.
הסדרה שודרה ב-1 בינואר 2018 וקיבלה ביקורות מעורבות.
The Guardian תיאר את הסדרה כ"עשויה היטב" וציין את תחושת הציפייה שליוותה את ההפקה, גם באתר וואלה!
מספר כלי תקשורת ציינו כי אם השמועות על ליהוק של ג'יימס נורטון לתפקיד ג'יימס בונד היו הכוונות, הרי שהסדרה הפיגה אותם.
בביקורת של The Telegraph על הפרק השני אומנם צוין העשייה הנכונה של הפרק אך ביקרה את איכות משחקו של ג'יימס נורטון.
מקנזי סקוט היא סופרת ונדבנית אמריקאית.
הייתה מעורבת בהקמת חברת אמזון, שהתחילה את דרכה כחנות ספרים מקוונת, ונכון לאפריל 2019 החזיקה ב-4% ממניותיה, והייתה לאחת מהנשים העשירות בעולם.
ב-2014 ייסדה את ארגון האנטי-בריונות "Bystander Revolution" בו היא משמשת כמנהלת כללית.
ב-1993 נישאה לג'ף בזוס, מייסד ומנכ"ל אמזון שהפך לאיש העשיר בעולם בזמנו.
מאז גירושיה היא תורמת חלק ניכר מהונה, שהוערך באפריל 2021 במעל 61 מיליארד דולר.
נולדה בסן פרנסיסקו, קליפורניה בשם מקנזי סקוט טטל (MacKenzie Scott Tuttle).
ב-1988 סיימה את לימודיה בבית הספר הוטצ'קיס בקונטיקט.
ב-1992 קבלה תואר ראשון באנגלית מאוניברסיטת פרינסטון בהצטיינות יתרה.
הסופרת טוני מוריסון בעלת מדליית החירות הנשיאותית אצלה למדה, התבטאה "שהייתה אחת התלמידות הטובות ביותר שהיו לה בחייה כמורה לכתיבה יוצרת".
ב-1992 עבדה תחת ג'ף בזוס בקרן הגידור D.
ב-1993 נישאו וב-1994 עברו לסיאטל שבוושינגטון.
לזוג שלושה בנים ובת מאומצת מסין.
עם הקמת אמזון, הייתה שותפה בכתיבת התוכנית העסקית הראשונה של החברה.
בינואר 2019 הודיע הזוג בזוס על כוונתם להתגרש.
על פי מגזין ה"נשיונל אינקוויירר" סיבת הגירושים היא בגידתו של ג'ף באשתו בכך שניהל רומן עם מנחת הריאליטי, לורן סאנצ'ז, מאפריל 2018.
באפריל 2019 פורסם הסכם הגירושים של הזוג בזוס, ולפיו תקבל מקנזי בזוס רבע ממניותיו של ג'ף בזוס באמזון, חלק ששוויו 35.6 מיליארד דולר.
בהסכם הסופי קיבלה 38.3 מיליארד דולר.
בעקבות גירושיה שינתה את שמה ממקנזי בזוס לשם נעוריה מקנזי סקוט.
היא הצטרפה להתחייבות הנתינה, וביולי 2020 תרמה 1.7 מיליארד דולר.
בשנת 2021 נישאה לדן ג'ואט, המורה למדעים של ילדיה.
במהלך 2024 תרמה סקוט על פי הודעתה 2 מיליארד דולר ל-199 ארגונים.
מאז 2019 ועד לסוף 2024 הגיע הסכום הכולל של התרומות שלה ל-19.2 מיליארד דולר.
2006 – פרס הספר האמריקאי על הנובלה "המבחן של לותר אולברייט"
מקנה גרייס היא שחקנית וזמרת אמריקאית.
היא החלה את הקריירה שלה באופן מקצועי בגיל שש, עם תפקידה בתור ג'זמין ברנשטיין בסיטקום "קראש וברן" (2014-2012) , בתור פיית' ניומן באופרת הסבון "צעירים חסרי מנוח" (2015-2013).
היא ידועה גם בתפקידיה בתור מרי אדלר בסרט "חיבור פשוט" משנת 2017 ובתור פיבי שפנגלר בסרט "מכסחי השדים: החיים שאחרי" משנת 2021.
את הקריירה המוזיקלית שלה החלה בשנת 2021 לאחר שהוציאה את הסינגל הראשון שלה "Hounted House".
מקנה גרייס נולדה ב-25 ביוני 2006 בגרייפוויין , טקסס.
היא ילדה יחידה, אביה הוא אורתופד ואימה היא נציגת מכירות של מוצרים רפואיים.
כילדה קטנה, גרייס הייתה גרה באזור דאלאס-פורט וורת'.
היא למדה בלט, סטפס והתעמלות מכשירים.
בנוסף, היא השתתפה בתחרויות יופי.
גרייס מעולם לא למדה בבית ספר רגיל, כאשר היא למדה בחינוך ביתי והיו לה מורים פרטיים על הסט.
בשנת 2017, גרייס הצהירה שהיא לוקחת סדנה לכתיבה יצירתית עם ילדים נוספים הלומדים בחינוך ביתי פעם בשבוע.
בשנת 2021, היא לקחה קורס באוניברסיטה על אסתטיקה במדיה.
גרייס הביעה לראשונה עניין במשחק בגיל 4, כאשר היא קיבלה אוסף של DVD של שירלי טמפל מסבתא רבתא שלה.
תפקידה הראשון של גרייס היה בגיל חמש, כאשר היא כיכבה בפרסומת.
היא החלה לפתח קריירת משחק מקצועית בגיל 6.
2012–2017: תפקידים מוקדמים ופריצת דרך
גרייס ערכה את הופעת הבכורה שלה בטלוויזיה בסדרה "התרסקות וברנשטיין" של הערוץ דיסני XD, שם היא גילמה את יסמין ברנשטיין.
היא גילמה שוב את התפקיד בעונה השנייה של הסדרה, היא הופיעה בסדרה עד שנת 2014. במהלך תקופה זו, היא הופיעה כאורחת בסיטקום של רשת פוקס "משחקי גודווין" .
בשנת 2013, גרייס ערכה את הופעת הבכורה הקולנועית שלה בסרט "עולם טוב", דרמה קומית שאכזבה את המבקרים.
בין 2013 ל-2015, גרייס גילמה תפקיד חוזר כפיית' ניומן באופרת הסבון "צעירים וחסרי מנוח".
בשנת 2015, גרייס גילמה את קרוליין פורבס הצעירה בסדרה "יומני הערפד".
TVLine כללה את הופעתה של גרייס בסדרה ברשימת ליהוקי הפלאשבקים הטובים ביותר בטלוויזיה: "זה דבר אחד להיראות כמו הגרסה הצעירה יותר של דמות, אבל גרייס אפילו בכתה כמו קרוליין".
גרייס הופיעה בשלושה סרטים שיצאו לאקרנים בשנת 2016 – "מר צ'רץ'" , "אנגרי בירדס", ו"היום השלישי: התחדשות".
שלושת הסרטים קיבלו ביקורות שליליות.
בספטמבר 2015, גרייס הצטרפה לצוות השחקנים של סרט הדרמה "חיבור פשוט".
הסרט יצא בשנת 2017, הוא מספר את סיפורה של מרי אדלר (גרייס), ילדה בת שבע בעלת כישרון אינטלקטואלי.
גרייס נבחרה לתפקיד בזכות "קסמה הילדותי אך בגרותה העתיקה" והכימיה שלה עם כוכב הסרט כריס אוונס.
גרייס התכוננה לתפקידה על ידי צפייה במספר סרטים העוסקים בילדי פלא, כולל "קוראים לי סם" (2001) ו"באמריקה" (2002).
התפקיד בסרט הפך לתפקיד פורץ הדרך של גרייס.
ריצ'רד רופר מהשיקגו סאן-טיימס מצא אותה כ"כוח שאי אפשר לעמוד בפניו", ושיבח את הסצנות שלה עם אוונס כ"סנסציוניות".
על הופעתה, גרייס הייתה מועמדת לפרס בחירת המבקרים לשחקנית הצעירה הטובה ביותר.
בשנת 2017, גרייס גילמה את הגרסה הצעירה של טוניה הארדינג בסרט הביוגרפי "אני, טוניה".
גרייס אמרה שזה היה התפקיד הקשה ביותר שלקחה אי פעם על עצמה מבחינה פיזית בגלל הצורך ללמוד להחליק על הקרח.
מכיוון שהארדינג הייתה קופצת מיומנת מגיל צעיר, לגרייס הייתה כפילה שביצעה את הסיבובים והקפיצות.
"אני, טוניה" קיבל ביקורות חיוביות מהמבקרים, עם שבחים מיוחדים על הופעות השחקנים.
מבקרת הקולנוע כריסטי למיר, שכתבה עבור RogerEbert.com, שיבחה את משחקה של גרייס בסרט.
גרייס הופיעה בדרמת האימה משנת 2018 "הזרע הרע" , גרסה מחודשת לסרט משנת 1956 בעל אותו שם, שהוא בעצמו עיבוד לרומן של ויליאם מארץ משנת 1954. בסרט, גרייס מגלמת את אמה גרוסמן, נערה שרוצחת כל מי שנוהג להתעלם ממנה.
על פי הוליווד ריפורטר, יכולתה של גרייס להיות "מטרידה, מתוקה ולעיתים מצחיקה" היא המפתח להצלחה או לכישלון של "הזרע הרע".
בשנת 2018, גרייס כיכבה בסדרת האימה של נטפליקס, "מי מתגורר בבית היל".
בסדרה היא מגלמת את תיאודורה "תיאו" קריין הצעירה, לשם התפקיד גרייס צבעה את שערה לחום כהה.
"מי מתגורר בבית היל", זכתה לשבחים מהמבקרים.
מבקרים סברו שגרייס גילמה את התפקיד ב"חוכמה הרבה מעבר לשנותיה".
באותה שנה, היא הופיעה כאורחת בסדרת האימה העל-טבעית "הרפתקאותיה המצמררות של סברינה".
גרייס גילמה גרסה צעירה יותר של הדמות הראשית, המגולמת על ידי קירנן שיפקה.
לדברי יוצר הסדרה, רוברטו אגירה-סקאסה, שיפקה הציעה מיד את גרייס לתפקיד לאחר ששמעה שסברינה צעירה תופיע בסדרה.
במהלך תקופה זו, גרייס החלה להופיע בסיטקום של רשת CBS "שלדון הצעיר" בתור פייג' סוונסון, ילדת פלא ויריבה לדמות הראשית.
גרייס הופיעה בשלושה סרטים שיצאו לאקרנים בשנת 2019. הראשון שבהם היה דרמה-קומית בשם "טרופ זירו" , המציגה את גרייס כילדה שרוצה לשלוח מסרים לחלל ומשתתפת בתחרות ארצית לצד קבוצת צופי ציפורים.
עבור "טרופ זירו", גרייס גזרה את שערה בצורה אסימטרית, כאשר צד אחד קרוב לכתפה והשני ליד סנטרה.
גרייס גם ניסתה לא לחפוף את שערה מכיוון שרצתה להיראות משוגעת כמו דמותה.
המבקרים היו ברובם חיוביים בביקורותיהם על הסרט ושיבחו את צוות השחקנים.
וראייטי תיאר את גרייס כ"שחקנית צעירה ומגנטת", בעוד ש"מועדון ה-AV " מצא את גישתה לדמותה "מרעננת ולא אינטואיטיבית".
עוד בשנת 2019, גרייס גילמה גרסה בת 13 של קרול דנברס בסרט גיבורי העל "קפטן מארוול".
הסרט זכה להצלחה ביקורתית ומסחרית, והכניס מעל 1.1 מיליארד דולר, הוא מדורג בין הסרטים המכניסים ביותר בכל הזמנים.
הסרט האחרון של גרייס שיצא לאקרנים בשנת 2019 היה סרט האימה העל-טבעי "אנאבל 3".
בסרט, גרייס כיכבה בתור ג'ודי וורן, בתם של חוקרי העל-טבעיים אד ולוריין וורן.
הבמאי גארי דאוברמן הצהיר שהוא "מאוד, מאוד בר מזל ומאוד, מאוד שמח" ללהק את גרייס לתפקיד.
עם יציאתו לאקרנים, "אנאבל 3" גרף למעלה מ-231 מיליון דולר.
עם זאת, הופעתה של גרייס בסרט זכתה לשבחים.
על פי הניו יורק אובזרוור, לגרייס ה"נהדרת" הייתה פרשנות ייחודית משלה לקלישאה של "ילדת סרטי אימה" שמתאימה ל"עידן המעוות שבו אנו נמצאים".
גרייס גם דיבבה את דפני בלייק הצעירה בסרט "סקובי דו!" בשנת 2020. היא הייתה אמורה לחזור לתפקיד בסרט ההמשך, "סקובי דו!
מרדף החגים", אך הוא בוטל באוגוסט 2022.
בשנת 2021, גרייס החלה להופיע בסדרה הדיסטופית של הולו, "סיפורה של שפחה", עיבוד לרומן "מעשה השפחה" משנת 1985. בסדרה, גרייס מגלמת את אסתר קיז, נערה בת 14 אינטליגנטית ומרדנית שעברה התעללות, נאנסה ונישאה למפקד מבוגר ממנה.
גרייס נבחרה לתפקיד בשל יכולתה לגלם אימה ונוראיות.
גרייס אמרה שזה חיוני שמישהו בגילה של הדמות יגלם את התפקיד, מכיוון שילדים בגיל זה גם כיום חווים את ההתעללות שאסתר חוותה: העונה הרביעית של הסדרה עלתה לראשונה ב-27 באפריל 2021, וזכתה לביקורות חיוביות.
מגזין Entertainment Weekly ציין כי לגרייס היה "תפקיד בלתי נשכח ככלה ילדה רודנית", ומגזין Den of Geek שיבח את "השליטה העצמית המדהימה שלה".
בטקס פרסי האמי ה-73, גרייס קיבלה מועמדות לשחקנית האורחת המצטיינת בסדרת דרמה, מה שהפך אותה לשחקנית העשירית הצעירה ביותר שמועמדת לטקס פרסי האמי ולילדה הראשונה שזכתה להכרה בפרס של תפקיד אורח.
בשנת 2021, גרייס דיבבה רוכבת סוסים בסרט האנימציה של דרימוורקס, "ספיריט: לחופש נולד", וגילמה את הגרסה הצעירה של דמותה של אנאבל ווליס בסרט האימה "מורעל".
גרייס גילמה את התפקיד הראשי של פיבי ספנגלר בקומדיה העל-טבעית "מכסחי השדים: החיים שאחרי", סרט ההמשך ל"מכסחי השדים" משנת 1984 ול"מכסחי השדים 2" משנת 1989. עבור התפקיד, גרייס גזרה וצבעה את שערה.
הסרט יצא לאקרנים ב-19 בנובמבר 2021, וזכה להצלחה מסחרית בינונית, עם הכנסות של מעל 204 מיליון דולר עם תקציב של 75 מיליון דולר.
המבקרים היו בדרך כלל אמביוולנטיים כלפי הסרט, אם כי שיבחו את הופעתה של גרייס.
מארק פיני מהבוסטון גלוב טען כי לסרט יש רגעים משלו, רובם בזכות מקנה גרייס הפנומנלית למדי", וגיזמודו ראה את הופעתה כ"בלתי נשכחת באופן מיידי".
על תפקיד זה, גרייס הייתה מועמדת לפרס בחירת המבקרים לשחקנית הטובה ביותר בסרט מדע בדיוני/פנטזיה.
בתחילת מגפת הקורונה בשנת 2020, צילומי "סיפורה של שפחה" הופסקו.
גרייס ואביה החליטו לכתוב סרט המשך ל"הזרע הרע", בידיעה ש-Lifetime רצתה לשדר סרט המשך.
לדברי סגנית הנשיא של Lifetime, טניה לופז, הרשת "התפעלה" מהקונספט של גרייס לסרט ההמשך.
גרייס, שחזרה על תפקידה כאמה, מצאה שלשחק על פי תסריט שהיא כתבה היה חוויה ייחודית: "זו לא הייתה הפרשנות שלי לכתיבה או לדמות של מישהו אחר...
זו הייתה אני שיכולתי לשחק את הסצנות כפי שדמיינתי אותן." הסרט, "הזרע הרע חוזר" , הוקרן בבכורה בערוץ Lifetime ב-5 בספטמבר 2022. זה היה הפרויקט הראשון שהופק על ידי חברתה של גרייס, Beautiful Ghosts Productions, והיא גם שימשה כמפיקה בפועל.
באותו חודש, גרייס חזרה על תפקידה כאסתר בעונה החמישית של "סיפורה של שפחה".
במרץ 2022, גרייס הצטרפה לצוות השחקנים של המיני-סדרה של פיקוק, "חבר של המשפחה" , בתור יאן ברוברג – שנחטפה פעמיים ונפגעה מינית על ידי חבר משפחה כילדה.
גרייס חלקה את התפקיד עם הנדריקס יאנסי.
גרייס תיארה את התפקיד כ"מתיש מאוד רגשית ולפעמים פיזית", היא נאלצה לדחוף את עצמה לגבולות חדשים, ולשלב שלוש גרסאות של ברוברג (שלה, של יאנסי, וברוברג האמיתי).
"חבר של המשפחה" עלתה לראשונה ב-6 באוקטובר 2022, וזכתה לביקורות חיוביות.
Common Sense Media טענה ש"גרייס עושה עבודה נהדרת בהעברת התערובת של פגיעות ואימה גוברת שדמותה חווה".
בשנה שלאחר מכן, גרייס כיכבה בסרט המדע הבדיוני, "מכתש" , שם היא גילמה את אדיסון, בתו של מדען מכובד מכדור הארץ.
גרייס החליטה לעשות את הסרט לאחר שהתסריט גרם לה לבכות.
היא תיארה אותו כ"מיוחד באמת", והתפעלה מסופו, מהדיאלוגים ומהיחסים בין הדמויות.
"מכתש" יצא לאקרנים בדיסני+ ב-12 במאי 2023, וזכה לביקורות חיוביות באופן כללי.
מאמרים ב-Entertainment.ie וב-Variety ראו את גרייס כשחקנית הטובה ביותר של הסרט.
מאוחר יותר באותה שנה, גרייס השתתפה בסרט "מפרץ ההרפתקאות: סרט העל", כשהיא דיבבה את סקיי.
בשנת 2024, גרייס חזרה על תפקידה כפיבי בסרט "מכסחי השדים: אימפריה קפואה".
כהכנה לסרט, גרייס ניתחה את הופעתו של הארולד ראמיס כאגון שפנגלר, אותו תיארה כ"ההשראה הגדולה ביותר" שלה.
מבקרת הניו יורק אובזרוור אמילי זמלר כתבה שגרייס "מרתקת מאוד ושהיא הייתה צריכה לקבל את ההזדמנות להוביל את הסרט כראוי".
פרנק שק מההוליווד ריפורטר אמר שהסרט מצביע על כך שגרייס עשויה להפוך ל"השחקנית השווייצרית ביותר של הזיכיון".
בשנת 2025, גרייס כיכבה בסרט הדרמה "What We Hide", בדרמה הסאטירית "Slanted" של איימי ואנג, בדרמה הרומנטית, "להתחרט עליך", המבוסס על הרומן של קולין הובר, ובסרט המותחן "יום השנה".
"להתחרט עליך" ספג ביקורת קשה מצד המבקרים.
למרות הביקורת הקשה על הסרט המבקרים שיבחו את הופעתה של גרייס ושל מייסון ת'יימז.
ביקורת במגזין סלנט זיהתה את גרייס כ"נקודת האור היחידה" של הסרט ושיבחה את תיאורה "האמיתי באופן ברור" של הפגיעות והתמימות של דמותה.
באפריל 2025, גרייס לוהקה לתפקיד מייסילי דונר בסרט "משחקי הרעב: זריחה על האסיף", שותפתו של היימיטץ' אברנת'י לנציגות של מחוז 12. הסרט ייצא לאקרנים ב-20 בנובמבר 2026. הדמות של מייסילי נחשבה לאחת המבוקשות בליהוק לסרט, ונאמר עליה שהיא התפקיד הקרוב ביותר לקטניס אוורדין שהפכה לאייקונית.
גרייס היא צמחונית, ועבדה עם ארגון זכויות למען בעלי החיים "Farm Sanctuary" ועם אנשים למען יחס מוסרי לבעלי חיים.
שניםסדרה תפקידהערות2012–2014קראש וברן ג'זמין ברנשטיין15 פרקים2013משחקי גודוויןקלואי הצעירהפרק: Hamletta"2013–2015צעירים חסרי מנוח פיית' ניומן50 פרקים2013–2014אמא בהזמנהסם2 פרקים2014קלארנס טיניהדיבוב; פרק: "Patients"גרוויטי פולס דמויות שונותדיבוב; פרק: "Sock Opera"CSI אבי פישר הצעירהפרק: "Dead Woods"2015קייסי אנדרקאבר קוויןפרק: "Give Me A 'K'!
שנהפרסקטגוריהפרויקטתוצאהמקור2018פרס איגוד מבקרי הקולנוע האמריקאיהשחקן/שחקנית הצעיר/ה הטוב/ה ביותרחיבור פשוט2021פרס אמי לבידור בפריים טייםשחקנית אורחת בסדרת דרמה סיפורה של שפחה2024פרס בחירת הילדים של ניקלודיאוןמדבבת אהובה מסרט אנימציהמפרץ ההרפתקאות: סרט העל2025פרס סאטורןהשחקן/ית הצעיר/ה הטוב/ה ביותר בסרטמכסחי השדים: אימפריה קפואה
המקמילן אליאס CS5, באנגלית: McMillan ALIAS CS5, הוא רובה צלפים בריחי קומפקטי מושתק שנועד למשימות צליפה חשאיות.
בשל ממדיו הקטנים (בייחוד כאשר הוא מקופל) הוא נוח להסלקה והוא תומך גם בתחמושת תת-קולית לביצוע ירי שקט וחשאי.
הרובה מדויק מאוד: מקמילן מתחייבת לרמת דיוק של sub-MOA והוא מקבץ ב-0.5 דקת קשת באופן עקבי.
ה-CS5 הוא חלק מקו רובי ה-ALIAS שמציעה חברת האחים מקמילן.
ה-CS5 מוצע בשני דגמים: דגם Q ודגם T, הנבדלים זה מזה בעיצוב המתפסים.
הקת מתקפלת וכאשר היא מקופלת אורך הרובה הוא בלבד, דבר ההופך אותו אידיאלי להסלקה והסתרה.
הקנה הוא קנה קצר מושתק אינטגרלית, דבר החוסך התקנת משתיק קול על לוע הקנה (דבר שהיה מאריך את הרובה באופן ניכר).
כדי להשיג ירי שקט במיוחד הרובה תומך בעיקר בירי תחמושת תת-קולית, אך שימוש בתחמושת כזאת מגביל משמעותית את טווח הירי.
: הרובה נמצא בשירות הימ"מ, היחידה הלאומית המיוחדת ללוחמה בטרור.
מקנזי אלכסנדר אסטין הוא שחקן קולנוע וטלוויזיה אמריקאי.
הוא ידוע בעיקר בזכות תפקידיו כאנדי בסדרת הטלוויזיה "עובדות החיים" בין השנים 1985–1988, נואה בסדרת הטלוויזיה "סקנדל" בין השנים 2014–2017, וד"ר מקס צ'אן בסדרה "רוזווד" בין השנים 2015–2016.
אסטין נולד ב-12 במאי 1973 בלוס אנג'לס, קליפורניה, בנם של השחקנית פטי דיוק והשחקן ג'ון אסטין .
אחיו למחצה הוא השחקן שון אסטין.
הוא למד בבית הספר התיכון ראלף וולדו אמרסון ובתיכון האוניברסיטאי בלוס אנג'לס.
הוא נשוי לג'ניפר אבוט אסטין (לבית באוץ).
אסטין ערך את הופעת הבכורה שלו בגיל 9 בסרט הטלוויזיה "לויס גיבס ותעלת האהבה", אך ככל הנראה זכור בעיקר בזכות תפקידו בטלוויזיה כאנדי מופט במשך ארבע עונות בין 1985 ל-1988 בקומדיית המצבים "עובדות החיים".
הוא שיחק בתפקיד חוזר בסדרות "סקנדל", "הקוסמים" ו"הומלנד", והופיע בתפקידי אורח בסדרות "אבודים", "האוס", "בניחוש חוקר", "האנטומיה של גריי", "NCIS" ו"האורוויל".
אסטין הופיע בסרטי קולנוע הכוללים את "המנצח לוקח הכל" עם קווין ספייסי, "וויאט ארפ" עם קווין קוסטנר, "כוכב של ערב" עם שירלי מקליין ו"ימי הדיסקו האחרונים".
במהלך צילומי הסרט "כוכב של ערב", איבד את הקצה העליון של אוזנו הימנית בתאונת דרכים.
על מנת להתאים לסצנות שצולמו בעבר, הותאם לו חיבור תותב לאוזנו למשך שארית ההפקה.
בין השנים 2005–2010 עבד עם אביו, מנהל התוכנית לאמנויות תיאטרון ולימודים באוניברסיטת ג'ונס הופקינס בבולטימור, מרילנד.
בנובמבר 2020 לוהק אסטין לתפקיד חוזר בעונה השלישית של סדרת הטלוויזיה של נטפליקס "את"; שעלתה לשידור ב-15 באוקטובר 2021.
מקנזי זכרי מור הוא כדורסלן אמריקאי, המשחק בעמדת הרכז והקלע בעירוני נהריה.
מור למד בתיכון פארק בפלזנט היל, קליפורניה.
בעונתו האחרונה, הוא רשם 18 נקודות, 6 ריבאונדים ו-11 אסיסטים בממוצע והיה לשחקן המצטיין של המחוז.
הוא הוביל את התיכון למאזן 3–22 וזכה בתואר השחקן המצטיין בשלושה טורנירים שונים.
מור החל את דרכו במכללה הקהילתית של סן פרנסיסקו.
בעונתו השנייה הוא שיחק באוניברסיטת טקסס באל פאסו והופיע ב-25 משחקים בהם פתח 15 פעמים, עם ממוצעים של 8.6 נקודות, 5.2 ריבאונדים, 2.0 אסיסטים ו-1.4 חטיפות ב-24.4 דקות למשחק.
ב-30 בינואר 2013, מור קלע שיא עונתי של 18 נקודות מול אוניברסיטת אלבמה בבירמינגהם.
בעונתו השלישית, מור החמיץ ב-23 בנובמבר את המשחק החמישי של הקבוצה בעקבות זעזוע מוח, וב-16 בדצמבר החמיץ את המשחק העשירי של הקבוצה בעקבות השעיה.
הוא שיחק שלושה משחקים נוספים במכללה לפני שהושעה מהקבוצה ללא הגבלת זמן.
ב-7 בינואר, הועף מור מהקבוצה בעקבות הימורים.
הוא שיחק ב-11 משחקים בלבד במכללה, כשהוא מעמיד ממוצעים של 13.1 נקודות, 4.5 ריבאונדים ו-2.7 אסיסטים ב־27.3 דקות למשחק.
בינואר 2015, מור חתם עד תום העונה בנלסון ג'איינטס מהליגה הניו זילנדית.
במהלך העונה הוא קלע שלוש פעמים 30 נקודות וזכה שלוש פעמים בתואר שחקן המחזור.
מור עזר לקבוצתו לסיים את העונה הסדירה במקום השני עם מאזן 5–13 לפני שהפסידו 85–97 לוולטינגון סיינטס בחצי הגמר, כשמור קלע תשע נקודות.
בהפסד בחצי הגמר, שבר מור את עצם הססמואיד בכף רגלו, אך בחר שלא לעבור צילום.
הוא שיחק בכל 19 המשחקים של הקבוצה, עם ממוצעים של 21.7 נקודות, 5.8 ריבאונדים, 4.2 אסיסטים, 2.1 חטיפות ו-1.7 חסימות למשחק.
מור נבחר לחמישיית העונה ולאולסטאר של הליגה.
ב-4 ביולי 2015, חזר מור לארצות הברית והצטרף למילווקי באקס עבור ליגת הקיץ של ה-NBA.
הוא הופיע בשלושה מתוך ששת המשחקים של הבאקס בליגת הקיץ.
ב-19 בנובמבר 2015, מור חתם בלובן ברס מהליגה הבלגית.
הוא ערך את הופעת הבכורה שלו בקבוצה יומיים לאחר מכן, כשהעמיד 4 נקודות, 2 ריבאונדים ו-2 חטיפות ב-13 דקות נגד אר.בי.סי פפינסטר.
בעקבות פציעה חוזרת ברגל, מור שוחרר מהקבוצה.
ב-4 באפריל 2016, מור חתם בקאנטרברי ראמס.
הוא ערך את הופעת הבכורה שלו ארבעה ימים לאחר מכן, כשרשם 32 נקודות, 13 ריבאונדים, 5 אסיסטים ו-3 חטיפות בניצחון 78–91 על סאות'לנד שארקס, מה שזיכה אותו בתואר השחקן המצטיין של המחזור.
ב-30 באפריל, מור קלע 32 נקודות בהפסד 97–107 לנלסון ג'איינטס.
ב-8 במאי מור רשם 16 נקודות, 13 אסיסטים ו-9 ריבאונדים בניצחון 82–95 על ביי הוקס.
ב-14 במאי, מור רשם טריפל דאבל של 19 נקודות, 11 ריבאונדים ו-10 אסיסטים בניצחון 78–106 על ההוקס.
מור עזר לקבוצתו לסיים במקום ראשון בעונה הסדירה עם מאזן 5–13 והוביל את הקבוצה עד לחצי הגמר שם הפסידה 85–104 לסופר סיטי ריינג'רס, למרות 35 נקודות של מור.
מור נבחר לשחקן המצטיין של העונה כשב-13 משחקים הוא העמיד ממוצעים של 22.4 נקודות, 6.2 ריבאונדים, 8.0 אסיסטים ו-3.4 חטיפות למשחק.
בהמשך 2016, לאחר שהשתתף במחנות אימון של ברוקלין נטס ודאלאס מאבריקס, מור חתם במאבריקס ושיחק במדיהם בליגת הקיץ.
בשישה משחקים הוא העמיד ממוצעים של 6.3 נקודות, 3.7 ריבאונדים, 1.7 אסיסטים ב-18.0 דקות למשחק.
ב-16 באוגוסט 2016, מור חתם בפרומית'אס פטראס מהליגה היוונית.
מור לא הצליח להוביל את קבוצתו לפלייאוף לאחר שסיימה במאזן 16–10. מור שיחק בכל 26 המשחקים בקבוצה, כשהוא מעמיד ממוצעים של 10.9 נקודות, 5.3 ריבאונדים, 2.5 אסיסטים ו-1.4 חטיפות למשחק.
ב-27 באפריל 2017, מור חזר לקאנטרברי ראמס וחתם עד תום העונה.
מאמן הקבוצה, מארק דיקל, רצה להחזיר את מור כדי לשפר את סיכויי הקבוצה להעפיל לפלייאוף לאחר שעמדו עד כה במאזן 5–5. עם זאת, בבכורה שלו ב-5 במאי, קבוצתו הפסידה 94–105 לסאות'לנד שארקס, כשמור רושם 11 נקודות, 6 ריבאונדים ו-6 אסיסטים.
ב-20 במאי, מור רשם טריפל דאבל של 27 נקודות, 11 ריבאונדים ו-11 אסיסטים בניצחון 83–91 על ביי הוקס, מה שעזר לו לזכות בתואר שחקן המחזור.
ב-27 במאי, מור העמיד 25 נקודות, 10 ריבאונדים ו-6 אסיסטים בניצחון 71–79 על השארקס, וזכה פעם השנייה ברצף בתואר שחקן המחזור.
לאחר שבמשחק זה נקע מור את רגלו, הוא הפסיד את כל שאר המשחקים בעונה הסדירה.
הראמס סיימו את העונה הסדירה במקום הרביעי עם מאזן 8–10, והפסידו 73–94 לוולטינגון סיינטס בחצי הגמר.
מור העמיד בהפסד זה 21 נקודות, 9 ריבאונדים ו-6 אסיסטים.
מור שיחק בשישה משחקים בקבוצה, כשהוא מעמיד ממוצעים של 17.8 נקודות, 7.8 ריבאונדים, 7.3 אסיסטים ו-1.8 חטיפות למשחק.
ב-11 ביולי 2017, מור חזר ליוון וחתם בלאבריו.
לבאריו סיימה את העונה הסדירה במקום השישי עם מאזן 12–14, לפני שהפסידה לפרומתאוס ברבע הגמר.
ב-25 משחקים, מור העמיד ממוצעים של 17.1 נקודות, 5.9 ריבאונדים, 4.9 אסיסטים ו-2.1 חטיפות למשחק.
ב-21 ביולי 2018, מור חתם באבטודור סראטוב מהליגה הרוסית בכדורסל.
ב-11 בנובמבר 2018 שוחרר מור מהקבוצה.
ב-12 בנובמבר 2018, מור חתם בבנדירמה מהליגה הטורקית.
בתשעה משחקים, מור העמיד ממוצעים של 9.1 נקודות, 5.2 ריבאונדים, 4.7 אסיסטים ו-1.6 חטיפות למשחק.
הוא גם העמיד ממוצעים של 13.0 נקודות, 6.0 ריבאונדים, 4.3 אסיסטים ו-1.1 חטיפות בשמונה משחקי ליגת האלופות.
ב-3 בפברואר 2020, מור חתם באנוויל ולוצלאבק מהליגה הפולנית.
ב-14 בפברואר, ברבע הגמר של הגביע הפולני, קרע מור את הרצועה בקרסול ונעדר ארבעה שבועות.
אף על פי שלא היה כשיר לשחק בגמר, אנוויל זכתה בגביע.
ב-22 ביולי 2020 מור האריך את חוזהו בקבוצה, אך שוחרר ב-30 בדצמבר אותה שנה.
ב-9 בינואר 2021, חתם מור בעירוני נהריה מהליגה הישראלית.
מקלעת השופכן היא מקלעת עצבית המכסה ומעוררת את השופכן באמצעות עצבים.
ניתן לחלק את המקלעת לשלושה חלקים, שכן ניתן לחלק את השופכן עצמו: בחלק העליון של השופכן, המקלעת מקבלת את סיבי העצב שלו בעיקר ממקלעת הכליה, אך גם ממקלעת אבי העורקים הבטני.
בחלק הבינוני המקלעת מקבלת קלט עצבי ממקלעת ההיפוגסטרי העליונה ובחלק התחתון ממקלעת ההיפוגסטרית התחתונה.
המקלעת מכילה סיבים הן של מערכת העצבים סימפתית והן של מערכת העצבים הפאראסימפתטית, כאשר הרכיבים הסימפתתיים מגיעים מרמות T11 עד L2 של חוט השדרה.
סיבי העצב התועה הפרה-גנגליוניים (סיבי עצב לפני מעבר דרך גנגליון) עוברים דרך מקלעת הסליאק ומגיעים למקלעת השופכה.
מקנזי ג'ייד וגה נורפוק ׁ היא שחקנית אמריקאית.
וגה נולדה בלוס אנג'לס, קליפורניה.
אביה, ברוך וגה, הוא צלם אופנה קולומביאני שהיה מודיע של המנהל לאכיפת סמים, ואמה, ג'ינה רו, היא דוגמנית לשעבר.
היא אחותה הצעירה של השחקנית אלכסה פנה-וגה (אנ').
בשנת 2000 גילמה וגה את אחת מילדיה של טדי קוקרן (ג'ינה דייוויס) בתוכנית "המופע של ג'ינה דייוויס" ברשת ABC.
באותה שנה היא לוהקה לתפקיד אנני, בת משפחת קמפבל בסרט "חתונה על תנאי".
בשנה שלאחר מכן, שיחקה בסרט "מסודרים" שבו כיכבו וינס ווהן, ג'ון פאברו ופמקה ינסן.
בשנת 2004 היא שיחקה בתפקיד בתם של ד"ר לורנס גורדון (קרי אלווס) ואליסון גורדון (מוניקה פוטר) בסרט האימה "המסור".
בשנת 2005 שיחקה וגה בסרט "עיר החטאים", בו גילמה את ננסי קאלהאן הצעירה, לצד ברוס וויליס.
בשנת 2006 הופיעה בסרט "אני והמזל שלי" בתור קייטי הרדין, בו כיכבו לינדזי לוהן וכריס פיין.
באותה שנה שיחקה בשובר הקופות "אקס-מן 3: המפלט האחרון."
בשנת 2009 החלה לשחק בתפקיד ראשי בסדרת הדרמה המשפטית, "האישה הטובה".
בסדרה גילמה וגה את בתה של אלישיה פלורק (ג'וליאנה מרגוליס).
ב-2015 לוהקה וגה לתפקיד הראשי בסרט המותחן "Fender Bender", שהוקרן בבכורה בערוץ צ'ילר ביוני 2016.
וגה התחתנה עם הדוגמן האוסטרלי בלייר נורפוק ב-4 בפברואר 2017, בחתונה סודית, עליה הכריזו בני הזוג בפומבי שלושה שבועות לאחר מכן.
ב-19 בדצמבר 2020 נולדה בתם הבכורה, מרלו ג'ייד נורפוק.
Quinn, Medicine Woman: The Movieמריהסרט טלוויזיה של CBS2000–2001המופע של ג'ינה דייוויס (אנ')אליזה ריאןתפקיד ראשי; 22 פרקים2006Justiceמארי ניקס2 פרקים2007הלוחשת לרוחותבקה קהילפרק: "All Ghosts Lead to Grandview"2009ERורהפרק: "I Feel Good"2009–2016האישה הטובהגרייס פלוריקתפקיד ראשי (עונה 1–6)
תפקיד חוזר (עונה 7); 103 פרקים2014The Assaultסם גליסוןסרט טלוויזיה של Lifetime2016Pretty Little Dead Girlאמה מילרסרט טלוויזיה של LifetimeHeartbeat גלוריה גונזלספרק: "The Inverse"2018Tomboyטוריסרט טלוויזיה של UPtv (אנ')The Beach Houseטויסרט טלוויזיה של הולמרק13 סיבותשרה קרלין2 פרקיםLove, of Courseקארה אנדוליניסרט טלוויזיה של הולמרק
מקנזי ליטל היא אתלטית אוסטרלית, פעמיים ברציפות זוכת מדליית ארד באליפות עולם (בודפשט 2023, טוקיו 2025) וסגנית אלופת חבר העמים הבריטי (ברמינגהאם 2022) בהטלת כידון.
ליטל נולדה ברוצ'סטר שבוויטוריה, אוסטרליה.
בצעירותה התחרתה בהטלת כידון, בריצת 400 מטר משוכות ובקרב שבע.
אלופת עולם עד גיל 18
באליפות העולם עד גיל 18 שנערכה ביולי בדונצק שבאוקראינה זכתה במדליית זהב בהטלת כידון בשיא אליפות חדש של 61.47 מטר.
באולימפיאדת טוקיו שנערכה באוגוסט סיימה במקום שמיני בהטלת כידון בתוצאה של 59.96 מטר.
באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בהטלת כידון בשיא אישי חדש של 63.22 מטר.
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית כסף בהטלת כידון בשיא אישי חדש של 64.27 מטר.
באליפות העולם שנערכה באוגוסט בבודפשט שבהונגריה זכתה במדליית ארד בהטלת כידון בתוצאה של 63.38 מטר, אחרי הארוקה קיטגוצ'י מיפן (66.73 מטר) ופלור רואיס מקולומביה (65.47 מטר).
באולימפיאדת פריז סיימה במקום 12 בהטלת כידון בתוצאה של 60.32 מטר.
באליפות העולם שנערכה בטוקיו שביפן זכתה במדליית ארד בהטלת כידון בתוצאה של 63.58 מטר, אחרי חולייסי אנגולו מאקוודור (65.12 מטר) ואנטה סייטינה מלטביה (64.64 מטר).
מקנזי ג'יימס האנט הוא כדורגלן אנגלי-אמירתי המשחק בעמדת המגן השמאלי בקבוצת פליטווד טאון מהפוטבול ליג השנייה ובנבחרת איחוד האמירויות הערביות.
האנט החל לשחק כדורגל במחלקת הנוער של אברטון, ובשנת 2008 עבר להתגורר עם משפחתו באיחוד האמירויות הערביות.
בגיל 13 חזר למחלקת הנוער של אברטון.
ב-4 ביולי 2024 חתם האנט בפליטווד טאון מהפוטבול ליג השנייה.
ב-30 באוגוסט 2024 זומן האנט לראשונה לסגל נבחרת איחוד האמירויות הערביות לקראת משחקי מוקדמות מונדיאל 2026 נגד נבחרות קטר ואיראן.
ב-5 בספטמבר ערך את הופעת הבכורה שלו בנבחרת, בניצחון 3-1 על נבחרת קטר.
מקלעת הכורואיד או הפלקסוס הכורואידלי היא מבנה של תאים ונימים הנמצא בכל אחד מארבעת חדרי המוח.
תפקידה העיקרי הוא ייצור והפרשת נוזל המוח והשדרה, אשר מקיף ומגן על המוח וחוט השדרה.
מקלעת הכורואיד מורכבת משכבה של תאי אפיתל קובייתיים המקיפים ליבה של נימים ורקמת חיבור.
התאים מחוברים ביניהם באמצעות צמתים הדוקים היוצרים את מחסום הדם-מוח, המווסת את מעבר החומרים מהדם אל נוזל השדרה-מוחי.
במוח קיימים ארבעה חללים מלאי נוזל הנקראים חדרי המוח - שני חדרים צדדיים (ימין ושמאל), החדר השלישי והחדר הרביעי.
מקלעת הכורואיד נמצאת בתוך חללים אלו, אך לא בכל חלקיהם.
בחדרים הצדדיים היא נמצאת בחלקים המרכזיים והאחוריים, אך לא בחלקים הקדמיים.
בחדר השלישי היא נמצאת בתקרה, וכך גם בחלק מתקרת החדר הרביעי.
מבחינה קלינית, במהלך ההתפתחות העוברית עלולה להיווצר ציסטה עוברית במקלעת הכורואיד (CPC).
הממצא מופיע בכ-1% מהעוברים בבדיקת אולטרסאונד מפורטת בטרימסטר השני.
ציסטות אלו הן בדרך כלל ממצא בודד שנעלם במהלך ההריון ואינו משפיע על התפתחות התינוק.
עם זאת, קיים קשר חלש בין ציסטות אלו לבין הפרעות כרומוזומליות מסוימות, במיוחד תסמונת אדוארדס (טריזומיה 18).
מקס בורן היה מתמטיקאי ופיזיקאי גרמני יהודי מומר.
חתן פרס נובל לפיזיקה לשנת 1954, בזכות תרומתו למכניקת הקוונטים (משוואת שרדינגר, קירוב בורן לבעיית פיזור).
לימד בין השאר באוניברסיטאות גטינגן, ברסלאו והיידלברג שבגרמניה.
נולד ב-11 בדצמבר 1882 בברסלאו, אז חלק מפרובינציית שלזיה של הקיסרות הגרמנית (כיום חלק מפולין) למשפחה יהודית.
אביו, גוסטב בורן (22 באפריל 1850 - 6 ביולי 1900), עסק באנטומיה ואמבריולוגיה, ואמו, מרגרט קאופמן (22 בינואר 1856 - 29 באוגוסט 1886), הייתה בת למשפחת תעשיינים משלזיה.
השניים נישאו ב-7 במאי 1881. הייתה לו אחות, קתה, שנולדה ב-5 במרץ 1884 וכן אח-למחצה, וולפגאנג (נולד ב-21 באוקטובר 1892 מנישואיו השניים של אביו עם ברטה ליפשטין).
בורן התייתם מאמו בגיל ארבע.
הוא התחנך בגימנסיון קניג-וילהלם, ומאוחר יותר המשיך את לימודיו באוניברסיטת ברסלאו, ובהמשך באוניברסיטת היידלברג ובאוניברסיטת ציריך.
בלימודיו לקבלת דוקטורט והביליטציה באוניברסיטת גטינגן, יצר קשר עם מדענים ומתמטיקאים בולטים רבים, בהם פליקס קליין, דויד הילברט, הרמן מינקובסקי, קרל רונגה, קרל שוורצשילד, ובולדמר פויגט.
בשנים 1908–1909 למד בגונוויל אנד קאיוס קולג' של אוניברסיטת קיימברידג'.
לאחר בואו לגטינגן ב-1904, יצר קשרים עם הילברט ומינקובסקי.
ב-2 באוגוסט 1913 נישא בורן למרתה הדוויג אהרנברג (ממוצא יהודי מצד אביה), ונולדו להם שלושה ילדים.
במרץ 1914 התנצר והצטרף לכנסייה הלותרנית.
בשנים 1915–1919, מלבד התקופה בה שירת בצבא הגרמני, היה בורן פרופסור לפיזיקה תאורטית באוניברסיטת ברלין, שם התחבר לאלברט איינשטיין.
באותה תקופה הוא הציע את משוואת בורן-לנדה.
ב-1919 היה לפרופסור מן המנין בפקולטה למדעים באוניברסיטת פרנקפורט.
ב-1921 מונה בורן לפרופסור מן המנין בפיזיקה תאורטית, ולדירקטור המכון החדש לפיזיקה תאורטית בגטינגן, שם פיתח את הפירוש הסטטיסטי לפונקציית הגל, ועל כך זכה, כשלושה עשורים מאוחר יותר, בפרס נובל לפיזיקה ב-1954.
במהלך 12 השנים (1921–1933) שבהן לימד בורן יחד עם חברו ג'יימס פרנק באוניברסיטת גטינגן, הם חלקו ביניהם השקפות משותפות על רעיונות יסוד מדעיים, עובדה שסייעה לו בהוראה ובמחקרו בתורת הקוונטים.
ב-1925 הציגו בורן וורנר הייזנברג ייצוג של מכניקת הקוואנטים באמצעות מכניקת המטריצות.
באותה שנה פרסמו הייזנברג, בורן ופסקואל יורדן מאמר, בו הציגו שימוש במרחב הילברט במכניקת הקוונטים.
במכתב לבורן ב-1926 טבע איינשטיין את הביטוי המפורסם, אשר ביטא את חוסר האמון שלו באופי הסטטיסטי של מכניקת הקוונטים, "אלוהים אינו משחק בקוביות".
ב-1933 היגר בורן מגרמניה, מאחר שסווג כיהודי על פי תורת הגזע הנאצית וסבל מאנטישמיות, ובשל תמיכתו החזקה בהשקפות פציפיסטיות.
בורן החל להרצות באוניברסיטת קיימברידג'.
בשנים 1936–1953 היה לפרופסור לפילוסופיה של הטבע באוניברסיטת אדינבורו.
ב-1939 הפך בורן לאזרח בריטי ולחבר בחברה המלכותית של לונדון.
בשנת 1948 זכה במדליית מקס פלאנק של החברה הפיזיקלית הגרמנית, עבור הישגים יוצאי דופן בפיזיקה תאורטית.
בשנת 1950 זכה במדליית יוז של החברה המלכותית של לונדון, "על תרומתו לפיזיקה התאורטית בכלל ולפיתוח מכניקת הקוונטים בפרט".
בורן פרש ב-1953 ושב לגרמניה.
הוא זכה בפרס נובל לפיזיקה בשנת 1954.
בשנת 1955 הצטרף לברטראנד ראסל, אלברט איינשטיין ומדענים נוספים לחתימה על מניפסט ראסל-איינשטיין, נגד שימוש בנשק גרעיני.
בורן נפטר בבית חולים בגטינגן ב-5 בינואר 1970 ונקבר בעיר זו.
אוליביה ניוטון-ג'ון היא נכדתו של מקס בורן.
בשנת 1972 החלו האגודה הפיזיקלית הגרמנית והמכון האנגלי לפיזיקה להעניק את פרס מקס בורן בעבור תרומה יוצאת דופן לפיזיקה.
מיכליס (מקס) אויבה (בהולנדית: Machgielis (Max) Euwe; 20 במאי 1901 – 26 בנובמבר 1981) היה שחמטאי בדרגת רב-אמן, מחבר ספרי שחמט רבים ומתמטיקאי הולנדי, אלוף העולם החמישי בשחמט (1935–1937).
מקס אויבה נולד ב שליד אמסטרדם.
בגיל 12 הצטרף למועדון השחמט באמסטרדם.
ב־1919 שיחק לראשונה באליפות השחמט בהולנד וזכה בה לראשונה ב־1921. מאז ועד 1952 זכה בסך הכל 12 פעמים בתואר אלוף הולנד בשחמט, 6 פעמים מתוכן ברציפות.
הוא למד מתמטיקה ופיזיקה באוניברסיטת אמסטרדם וסיים את עבודת הדוקטורט שלו בשנת 1926. הוא לימד מתמטיקה, תחילה ברוטרדם ולאחר מכן, עד שנת 1940 בתיכון לבנות באמסטרדם.
לאחר מכן ניהל מפעל למוצרי מזון ועבד כסטטיסטיקאי בחברת ביטוח.
בשנת 1928 זכה אויבה בתואר אלוף העולם בשחמט לחובבים בתחרות שנערכה בהאג.
בגלל העובדה שהיה בעל משפחה ועבד כמורה נמנעה ממנו ההשתתפות בטורנירים בינלאומיים רבים מתחילת שנות ה־20 ועד אמצע שנות ה־30 (הוא הופיע ושיחק רק בחופשות של בית הספר).
ב־15 בדצמבר 1935, לאחר 30 משחקים ב־13 ערים שונות ובמשך 80 יום, ניצח אויבה את אלכין וזכה בתואר אלוף העולם החמישי.
זכייה זו הייתה הפתעה לרבים.
אולם כמה אלופי עולם שניתחו את המשחקים וסילי סמיסלוב, בוריס ספאסקי, אנטולי קרפוב, גארי קספרוב וולדימיר קראמניק) טענו שאויבה ניצח בזכות כישוריו ולא בגלל בעיות האלכוהול של אלכין.
זכייתו בתואר הפכה את השחמט למאוד פופולרי בהולנד.
בתחרות השחמט בנוטינגהאם 1936, הנחשבת עד היום לאחת התחרויות החשובות שהתקיימו אי פעם הגיע למקום השלישי אחרי מיכאל בוטביניק וקפבלנקה ולפני אלכין.
בשנת 1937 הפסיד אויבה בדו־קרב גומלין לאלכין.
אף על פי שפתיחת הדו-קרב הייתה טובה מבחינתו, הוא נשבר לקראת הסוף.
שני הדו קרבות של אויבה נגד אלכין נחשבים כשיא הקריירה שלו.
מסיכום הנקודות של כל המשחקים בהם התמודדו זה נגד זה ניתן לראות שרמת היכולת שלהם הייתה דומה.
בתחרות אוורו שנערכה בהולנד ב־1938, בה השתתפו שמונת השחמטאים הטובים בעולם, סיים אויבה במקום הרביעי יחד עם שמואל רשבסקי ואלכין.
לבן: הנס יונר שחור: מקס אויבה
משחק זה הגיע לעמדה זהה כמו המשחק שמוצג בערך זיגברט_טאראש, וגם כאן השחור הגיע ליתרון שהפך לברור לאחר המסע ה-22. שלושת הרגלים השחורים עדיפים משמעותית על שני הלבנים, ויתרון הרגלים של הלבן באגף המלך לא ניתן למימוש.
ניתן אף להגיד שהרגלי הלבן ב-ה5 מהווה חולשה, שכן יש צורך תמידי להגן עליו.
במשחק עצמו השחור מימש את היתרון בקלות יחסית.
במהלך הקריירה הוא השתתף במספר דו-קרבות:
במלחמת העולם השנייה עזר אויבה להציל שחמטאים יהודים, הבכיר מביניהם הוא האמן הבינלאומי פרינס, מבכירי השחמטאים של הולנד בשנות החמישים.
כמו כן נמנע מלהשתתף בטורנירים במינכן ובגנרלגוברנמן אליהם הוזמן בטענה שעיסוקו בהוראה אינו מאפשר לו זאת.
ב־1945 חזר ללמד בתיכון לבנות באמסטרדם.
הטורניר האחרון בו שיחק היה בציריך, ב־1953 בו סיים במקום הלפני-אחרון.
ב־1954 החל לעבוד כפרופסור בדיסציפלינה חדשה, קיברנטיקה, בשתי אוניברסיטאות – רוטרדם ו.
ב־1957 נסע לארצות הברית ללימודים בתחום מדעי המחשב.
במהלך שהייתו שם שיחק בניו יורק שני משחקים לא־רשמיים נגד בובי פישר – באחד ניצח והשני הסתיים בתיקו.
ב־1959 התמנה למנהל מרכז המחקר ההולנדי למיכון ועיבוד מידע.
בשנת 1971 פרש ממשרתו באוניברסיטה לגמלאות.
בשנת 1970, בגיל 69, התמנה אויבה ליו"ר האיגוד הבינלאומי לשחמט, פיד"ה ונשאר בתפקידו עד 1978.
בגלל בחירתו לפעול לפי מה שנראה לו מוסרי ולא לפי הרוח הפוליטית הרווחת הסתכסך לעיתים קרובות עם הסובייטים, שמימנו חלק ניכר מתקציבה של פיד"ה לאחר מלחמת העולם השנייה.
בעקבות מעבר של גנאדי סוסונקו להולנד ב-1972 (קיבל אישור מהשלטונות הסובייטים לעבור לישראל), דרשו הסובייטים את איסור השתתפותו בכל טורניר מקצועני.
בעקבות סירובו של אויבה והשתתפותו של סוסונקו בטורניר שנערך בהולנד ב-1974 החרימו הסובייטים אירוע זה.
הוא פירש את תקנות ההשתתפות בטורניר ב-1971 בגמישות רבה, ובכך איפשר לבובי פישר להשתתף בו.
בזכות השתתפותו של פישר בטורניר הוא הצליח להעפיל לאליפות העולם ב-1972 ובה ניצח את ספאסקי ובכך הפך לאלוף העולם הראשון שאינו סובייטי מאז תום מלחמת העולם השנייה.
בשנת 1976 ערק רב-האמן ויקטור קורצ'נוי למערב ואויבה הבטיח לו שיותר לו להמשיך ולהשתתף בטורנירים למרות העריקה.
בשנת 1978 ניסו הסובייטים ולא הצליחו למנוע מקורצ'נוי להתמודד על תואר אלוף העולם נגד אנטולי קרפוב.
עמדתו הבלתי מתפשרת הביאה לקיום אולימפיאדת השחמט בחיפה בשנת 1976, למרות התנגדותו הנחרצת של הגוש הקומוניסטי.
בסך כל הקריירה שלו ניצח ב-102 טורנירים וייצג את הולנד ב-7 אולימפיאדות.
אויבה היה גם סופר שחמט פורה וכתב כ-70 ספרי שחמט, יותר מכל אלוף עולם אחר.
אויבה נפטר באמסטרדם מהתקף לב בשנת 1981 והוא בן 80 בהותירו אחריו שלושה ילדים.
הוא היה דמות מוכרת והוערך רבות בעולם השחמט בזכות פעילותו הרבה לקידום השחמט בעולם.
במרכז אמסטרדם נקראה כיכר על שמו ולידה מרכז לשחמט.
מקס אויבה השתתף בנבחרתה האולימפית של הולנד בשבע אולימפיאדות.
מקס אוגוסט צורן (Max August Zorn נולד ב-6 ביוני 1906 בקרפלד, גרמניה, נפטר ב-9 במרץ 1993 בבלומינגטון, אינדיאנה, ארצות הברית) היה מתמטיקאי גרמני אמריקאי.
צורן עסק באלגברה, בתורת הקבוצות ובאנליזה נומרית.
התפרסם בעיקר בשל הלמה של צורן, למה שימושית במיוחד השקולה לאקסיומת הבחירה.